stanford-oval/wikipedia huggingface dataset:
Luis Miguel Dominguín

| Luis Miguel Dominguín |
| --- | --- |

Henkilötiedot
Syntynyt: 9. marraskuuta 1926 Madrid, Espanja
Kuollut: 8. toukokuuta 1996 (69 vuotta) San Roque, Espanja
Kansalaisuus:  espanjalainen
Ammatti:  härkätaisteilija
Puoliso:  Lucia Bosè (1955–1967) Rosario Primo de Rivera (1987–1996)
Lapset:  Miguel (s. 1956) Lucia (s. 1957) Paola (s. 1960)
Luis Miguel González Lucas (9. marraskuuta 1926 – 8. toukokuuta 1996) oli tunnettu espanjalainen härkätaistelija, joka tunnettiin nimellä Luis Miguel Dominguín.
Dominguínin isä Domingo Dominguín oli oman aikansa tunnetuimpia härkätaistelijoita. Dominguín teki jo 11-vuotiaana ensimmäisen julkisen esiintymisensä kehässä. Hän oli suosittu 1940- ja 1950-luvuilla etenkin Espanjassa, Portugalissa ja Kolumbiassa. Dominguínista tuli seurapiirihenkilö, jolla oli muun muassa Pablo Picasso ystävänään ja rakkaussuhde yhdysvaltalaisnäyttelijä Ava Gardnerin kanssa vuonna 1954. Dominguín jäi eläkkeelle vuonna 1973. Hänen viimeinen härkätaistelunsa oli Barcelonassa 12. syyskuuta 1973.
Dominguín avioitui italialaisen näyttelijän Lucia Bosén kanssa 1. maaliskuuta 1955 Las Vegasissa, ja he saivat lapset Miguel (s. 1956), Lucia (s. 1957) ja Paola (s. 1960). Dominguín ja Bosé erosivat vuonna 1967. Dominguínin toinen ja viimeinen avioliitto oli Rosario Primo de Riveran kanssa. He avioituivat vuonna 1987, ja heidän avioliittonsa kesti Dominguínin kuolemaan 1996 asti. Luis Miguel Dominguín kuoli 69-vuotiaana sydämen vajaatoimintaan, ja hänet haudattiin San Enrique de Guadiaron hautausmaalle Andalusian Cádiziin lähelle Sotograndea.
Aiheesta muualla

Daily Telegraph -muistokirjoitus (englanniksi)
Luodonkylä

| Luodonkylä |
| --- | --- |
Kaupunki:  Eurajoki
Väkiluku:  328 (2005)
Luodonkylä on kylä Eurajoella, entisen Luvian kunnan alueella, Satakunnassa. Vuoden 2005 lopussa kylässä oli yhteensä 
328 asukasta, joista 160 on naisia ja 168 miehiä.
Luke Freeman

Luke Freeman (s. 22. maaliskuuta 1992 Dartford) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Lutonia.
Freeman pääsi liigaottelussa ensi kerran kentälle marraskuussa 2007 Englannin ykkösliigassa pelanneessa Gillinghamin joukkueessa. Tammikuussa 2008 hän siirtyi Arsenaliin mutta pääsi pelaamaan vain reservijoukkueessa. Hän pelasi ykkösliigassa Gillinghamin, Yeovil Townin, Stevenagen ja Bristol Cityn joukkueissa vuoteen 2015 mennessä 170 ottelua (lisäksi kaksi nousukarsintaottelua) ja teki 24 maalia. Bristol City nousi vuonna 2015 mestaruussarjaan, jossa Freeman pelasi neljän vuoden aikana Bristol Cityn ja Queens Park Rangersin joukkueissa 163 ottelua ja teki 18 maalia. Kesällä 2019 hän siirtyi Valioliigaan nousseeseen Sheffield Unitediin. Hän pelasi kaudella 2019–2020 Valioliigassa 11 ottelua, joista kolme avauskokoonpanossa. Kaudeksi 2020–2021 hän siirtyi lainalle sarjatasoa alemmaksi Nottingham Forestiin, jossa pelasi 23 liigaottelua. Seuraavalla kaudella hän pelasi Sheffield Unitedissa ja lainalla Millwallissa yhteensä vain viisi mestaruussarjaottelua. Hän siirtyi kesällä 2022 Lutoniin, jossa pelasi tulokaskaudellaan 26 mestaruussarjaottelua ja teki kaksi maalia.
Freeman pelasi Englannin joukkueessa kaksi ottelua alle 17-vuotiaiden Euroopan-mestaruuskilpailuissa 2009.
M4 (ohjus)

Ranskalainen M4-sukellusveneestä laukaistava monikärkiohjus.
M4 on ranskalaisvalmisteinen SLBM-ohjus (ransk. M4 MSBS, Mer-Sol-Balistique-Strategique), eli sukellusveneestä laukaistava pitkän kantaman ydinohjus. Asetyyppinä sen ainut käyttäjä on Ranskan laivasto, joka otti laivasto-ohjukset käyttöön vuonna 1971 (M1). M4-ohjuksen ydinkärkiä oli 6 kappaletta, joka tekee siitä MIRV-aseen. Ohjusaseen ohjautus tapahtui inertiaaliohjauksen avulla. Yhden ydinkärjen räjähdysvoima oli 150 kilotonnia (M4A). Ydinkärkiohjus käytti jo niin kutsuttuja penetraatioapuja, eli harhautusmaaleja.
Ase otettiin käyttöön 1. toukokuuta 1985. Ydinohjuksen kantama oli 4 000 kilometriä (tyyppi 4A) ja 5 000 km (tyyppi 4B). Kolmivaiheisen M4A-tyypin ohjuksen laukaisumassa oli 35 000 kg. M4-ohjukset otettiin käyttöön Redoutable-luokan ydinsukellusveneissä. Niitä oli 6 kappaletta kaikkiaan, ja nämä sukellusveneet ovat vedetty pois palveluskäytöstä.
M4- ja myöhempiä M45 -tyypin monikärkisiä ydinohjuksia valmistettiin Ranskan laivaston 4 aluksen käyttöön 96 kpl, joissa 288 kpl ydinkärkiä. Ydinkärkien niin sanotut koodinimet eli tunnusnimet ovat: TN-70 ja TN-71.
M4B-tyypin ohjuksen kantama on 1 000 km pidempi, eli se on 5 000 km ja sen tuhovoima on 6x 110 kT. Ohjuksen laukaisumassa on 36 000 kg. Myöhempänä M4-ydinohjuksen korvasi päivitetty M45, joka otettiin käyttöön vuonna 1997. Se kuuluu samaan ohjusperheeseen. Tämän jälkeen kehiteltiin vielä M51-ohjustyyppi. Triomphant-luokan sukellusveneitä on kaikkiaan 4 kpl, ja ne käyttävät sekä M45- että M51-ohjustyyppiä. Yksi vene voi kuljettaa 16 kpl monikärkiydinohjuksia.
Asetyyppinä M4:ää edelsi yksikärkinen, vuonna 1977 palvelukseen tullut M20, jonka tuhovoima oli 1,2 megatonnia.
M4 -ydinohjus kaaviokuvana.
Aiheesta muualla

https://military.wikia.org/wiki/M4_(missile)
http://www.astronautix.com/m/msbsm4.html
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Luigi Romersa

Luigi Romersa (5. heinäkuuta 1917 Boretto, Italia – 19. maaliskuuta 2007 Rooma, Italia) oli italialainen toimittaja, kirjailija ja sotakirjeenvaihtaja.
Toimittajan ura

Valmistuttuaan Parman yliopiston oikeustieteellisestä tiedekunnasta Romersa aloitti journalistina vuonna 1937 Gazzetta di Parma -lehdessä.
Toisen maailmansodan aikana Romersa toimi Italian fasistihallituksen sotakirjeenvaihtajana useille sanomalehdille, joista huomattavimpia olivat Corriere della Sera ja Il Messaggero.
Romersa väitti saaneensa olla läsnä todistamassa Saksan onnistunutta atomipommikoetta toimiessaan lyhyen aikaa Benito Mussolinin virallisena lähettiläänä. Myös saksalaisen historioitsijan Rainer Karlschin kirjan mukaan kyseinen ydinkoe tapahtui lokakuun alkupuolella vuonna 1944 Itämeressä sijaitsevalla Rügenin saarella. Romersan todistuksesta huolimatta väitettyä ydinkoetta ei ole saatu pitävästi todistettua muista lähteistä. Joitain löyhiä aihetodisteita löytyy, esimerkiksi Hans-Ulrich Rudelin maininta keskustelusta Adolf Hitlerin kanssa 29. maaliskuuta 1944.
Sodan jälkeen Romersa työskenteli milanolaisen Tempo-lehden erikoislähettiläänä.
Vuoden 1956 Suezin kriisin ja myöhemmin kuuden päivän sodan aikana Romersa raportoi sotien tapahtumista paikan päällä.
Wernher von Braunin ystävänä Romersalla oli myös hyvä tilaisuus kirjoittaa runsaasti lehtijuttuja kuumatkoista.
Lost (5. tuotantokausi)

Viidettä tuotantokautta amerikkalaisesta draamasarjasta Lost alettiin esittää ABC:llä Yhdysvalloissa, A:lla Kanadassa ja Nelosella Suomessa vuoden 2009 alussa. Kausi päättyi kaksituntiseen finaaliin kesällä 2009. Kausi sisältää tarinoita kuvitteellisen Ocenic Airlinesin lennolta 815 selviytyneistä, joista osa pelastui ja osa on vielä saarella tuntemattomassa ajassa ja tuntemattomassa sijainnissa.
Lostin luojan Damon Lindelofin mukaan kausi "kertoo miksi saarelta pois lähteneiden tarvitsee tulla takaisin". Lostin viides tuotantokausi alkoi ABC:lla kolmituntisella edellisen tuotantokauden kertauksella ja "back-to-back"-jaksolla 21. tammikuuta 2009. Kausi julkaistiin DVD:llä ja Blu-ray:lla nimellä Lost – The Complete Fifth Season: The Journey Back, Expanded Edition 8. joulukuuta 2009.
Jaksot > Lähdön hinta (Because You Left)

Jäljelle jääneet selviytyjät alkavat liikkua satunnaisesti ajassa Benin siirrettyä saarta. Jack ja Ben alkavat koota Oceanic Sixiä uudelleen yhteen. Hurleyn ja Sayidin kimppuun hyökätään heidän turvatalollaan. Kate ja Aaron pakenevat kotoaan asianajajien vaadittua heiltä verikoetta varmistaakseen sukulaisuuden.
Jaksot > Valhe (The Lie)

Hurley ja Sayid pakenevat poliiseja. Hurley tunnustaa äidilleen, että Oceanic Six valehtelee. Saaren selviytyjien kimppuun hyökkäävät aseistetut miehet. Ben saa tietää, että hänellä on vain 70 tuntia aikaa kerätä Oceanic Six yhteen ja palauttaa heidät saarelle.
Jaksot > Jughead (Jughead)

Desmond etsii Daniel Faradayn äitiä ja saa tietää Charles Widmorelta tämän olevan Los Angelesissa. Saarella olevat selviytyjät hyppäävät ajassa vuoteen 1954, jossa Locke ei onnistu vakuuttamaan Alpertia siitä, että hän tulee tulevaisuudesta ja että Faradayn täytyy purkaa vetypommi.
Jaksot > Pikku prinssi (The Little Prince)

Matkallaan Orkidea-asemalle, saarella olevat selviytyjät hyppäävät aikaan jolloin Aaron syntyi ja sen jälkeen vuoteen 1988, jossa Daniel Rousseaun tiederyhmä löytää Jinin. Vuonna 2007 Jack, Kate, Sayid ja Ben tapaavat ja Kate tajuaa, että Ben lähetti asianajajat hänen ja Aaronin kimppuun.
Jaksot > Kuoleman saari (This Place Is Death)

Vuonna 1988 Jinin ja Rousseaun ryhmän kimppuun hyökkää savuhirviö heidän ollessa matkalla radiotornille. Charlotte tunnustaa varttuneensa saarella juuri ennen kuolemaansa. Locke jättää saaren kääntämällä pyörää jäätyneessä kammiossa. Ben tuo Jackin ja Sunin Eloise Hawkingin, Danielin äidin luokse samaan aikaan kun Desmond löytää hänet.
Jaksot > Paluu saarelle (316)

Eloise Hawking kertoo Oceanic Sixille kuinka palata saarelle. Jack, Kate, Hurley, Sun, Sayid ja Ben menevät Locken ruumis mukanaan Ajira Airlinesin lennolle 316, jota lentää Frank Lapidus. Valkoisen valoväläyksen jälkeen Jin löytää Jackin, Katen ja Hurleyn saarelta.
Jaksot > Benthamin elämä ja kuolema (The Life And Death of Jeremy Bentham)

Locke, joka on yllättäen elossa lennon 316 törmättyä saarelle, on muiden selviytyjien kysymysten ristitulessa ja löytää pian Benin haavoittuneiden joukosta. Takaumassa Locke saa tehtävän koota Oceanic Six uudelleen yhteen ja palauttaa heidät saarelle apunaan Charles Widmore ja Matthew Abaddon ennen kuin Ben murhaa Locken.
Jaksot > LaFleur (LaFleur)

Saarelle jääneet selviytyjät ovat jumiutuivat vuoteen 1974 aikahyppyjen loputtua. He liittyivät Dharma-aloitteeseen pelastettuaan yhden heidän jäsenistään, Amyn, Toisilta. Elettyään Dharma-aloitteessa kolme vuotta Juliet auttaa Amya synnyttämään ja Sawyer, joka on rakastunut Julietiin, löytää Jackin, Katen ja Hurleyn.
Jaksot > Namaste

Vuonna 1977 Sawyer auttaa Jackia, Katea ja Hurleyta liittymään Dharma-aloitteeseen. Jin löytää Sayidin jonka täytyy teeskennellä olevansa Toinen ja jonka Dharma vangitsee. Vuonna 2007 lennon 316 jälkeen Sun ja Frank saavat tietää Christian Shephardilta, että muut selviytyjät ovat loukussa menneisyydessä.
Jaksot > Samanlainen mies (He’s Our You)

Vuonna 1977 Sayid ei tee yhteistyötä Sawyerin ja Dharma-aloitteen jäsenten kanssa ja hänet äänestetään teloitettavaksi. 12-vuotias Ben kuitenkin vapauttaa Sayidin päästäkseen itsekin "Toisten" joukkoon. Paettuaan Sayid kuitenkin ampuu Benin ja pakenee yksin metsään. Takaumassa Sayid joutuu palkkionmetsästäjä Ilanan kiinnisaamaksi, joka sai tehtäväkseen kuljettaa miehen Guamiin.
Jaksot > Mennyt on mennyttä (Whatever Happened, Happened)

Juliet ei pysty parantamaan Benin ampumahaavaa ja Jack kieltäytyy auttamasta, jonka vuoksi Kate lähtee viemään Benia Toisten parannettavaksi. Richard selittää, että parantaminen muuttaa Benin ikuisiksi ajoiksi. Takaumassa Kate päättää palata saarelle ja vie Aaronin tämän isoäidin luokse.
Jaksot > Kuollut on kuollut (Dead Is Dead)

Vuonna 2007 Ben ja Locke matkustavat pääsaarelle, sillä Ben haluaa "savuhirviön" tuomitsevan hänet Alexin kuolemasta. Sillä aikaa Frank palaa Hydra-saarelle ja lennon 316 matkustajat ottavat hänet panttivangikseen. Takaumassa näytetään kuinka Ben kaappasi Alexin 1980-luvun lopulla ja hänen hyökkäyksensä Desmondin ja Pennyn kimppuun ennen lähtöä lennolle 316.
Jaksot > Vainajat puhuvat (Some Like It Hoth)

Vuonna 1977 Roger, Benin isä, alkaa epäillä Katea Benin katoamisesta. Miles haastetaan viemään ruumis Swan-asemalle hänen isälleen, tri Changille. Takaumassa Miles saa selville taitonsa puhua kuolleiden kanssa ja hänet palkataan matkustamaan saarelle Kahana-lautan välityksellä.
Jaksot > Muuttuja (The Variable)

Vuonna 1977, Daniel Faraday palaa saarelle tehtävänään varoittaa saaren asukkaita katastrofista johon kuuluu Joutsen-asema. Jack, Kate ja Daniel aloittavat hyökkäyksen Dharma-aloittetta vastaan, jonka vuoksi Dharma lähtee myös Sawyerin ja Julietin perään. Takaumassa näytetään Danielin suhde tämän vanhempiin Eloise Hawkingiin ja Charles Widmoreen.
Jaksot > Seuraa johtajaa (Follow The Leader)

Vuonna 1977 Jack päättää seurata Danielin neuvoa räjäyttää vetypommi, vaikka Kate onkin asiasta eri mieltä. Tri Chang vakuuttaa Dharman evakuoimaan saaren ja antaa Sawyerin, Katen ja Julietin nousta sukellusveneeseen lähteäkseen saarelta. Vuonna 2007 Locke liittyy Toisiin, jotka ottavat tämän matkalleen, joka kulminoituu Jacobin tappamiseen.
Jaksot > Onnettomuus (The Incident)

Vuonna 1977, selviytyjät onnistuvat räjäyttämään ydinpommin Joutsen-aseman rakennustyömaalla. Vuonna 2007 Locke ja Toiset matkaavat nelivarpaisen patsaan luokse, jossa Jacob asuu. Locke paljastuu huijariksi: Jacobin vanhaksi tuttavaksi, joka  manipuloi Benin tappamaan Jacobin. Takaumassa Jacob vierailee useiden eri päähenkilöiden luona.
* Huom! Kaksituntinen päätösjakso esitetty Yhdysvalloissa yhdessä, Suomessa kahdessa osassa.
DVD-julkaisu

| 0 | 1 | 2 | 3 | 4 | 5 |
| --- | --- | --- | --- | --- | --- |
Lost: The Complete Fifth Season
| Yksityiskohtia | Yksityiskohtia | Yksityiskohtia | Erikoismateriaalit | Erikoismateriaalit | Erikoismateriaalit |
|  17 jaksoa  DVD:llä ja Blu-ray:llä 5 levyä  1.78:1 Aspect Ratio  Tekstitys: Tanska, Englanti, Suomi, Italia, Norja, Espanja, Ruotsi  Kieli: Englanti, Italia, Espanja (Dolby Digital 5.1 Surround)  Englanti, Italia, Espanja (PCM 5.1 surround) -Blu-ray  Kommenttiraidat (Dolby Digital 2.0 Stereo) |  17 jaksoa  DVD:llä ja Blu-ray:llä 5 levyä  1.78:1 Aspect Ratio  Tekstitys: Tanska, Englanti, Suomi, Italia, Norja, Espanja, Ruotsi  Kieli: Englanti, Italia, Espanja (Dolby Digital 5.1 Surround)  Englanti, Italia, Espanja (PCM 5.1 surround) -Blu-ray  Kommenttiraidat (Dolby Digital 2.0 Stereo) |  17 jaksoa  DVD:llä ja Blu-ray:llä 5 levyä  1.78:1 Aspect Ratio  Tekstitys: Tanska, Englanti, Suomi, Italia, Norja, Espanja, Ruotsi  Kieli: Englanti, Italia, Espanja (Dolby Digital 5.1 Surround)  Englanti, Italia, Espanja (PCM 5.1 surround) -Blu-ray  Kommenttiraidat (Dolby Digital 2.0 Stereo) |  "Lost on Location"  "23 rakentaessa & muuta"  "Päivä Richard Alpertin kanssa"  "Lostia tehdessä"  "Universumin mysteerit: DHARMA-aloite"  "LOST: Kadonneet palaset"  Poistettuja kohtauksia  Lost aloittajan paketti  poistettuja kohtauksia  Pääsiäismunia  Season Play |  "Lost on Location"  "23 rakentaessa & muuta"  "Päivä Richard Alpertin kanssa"  "Lostia tehdessä"  "Universumin mysteerit: DHARMA-aloite"  "LOST: Kadonneet palaset"  Poistettuja kohtauksia  Lost aloittajan paketti  poistettuja kohtauksia  Pääsiäismunia  Season Play |  "Lost on Location"  "23 rakentaessa & muuta"  "Päivä Richard Alpertin kanssa"  "Lostia tehdessä"  "Universumin mysteerit: DHARMA-aloite"  "LOST: Kadonneet palaset"  Poistettuja kohtauksia  Lost aloittajan paketti  poistettuja kohtauksia  Pääsiäismunia  Season Play |
Julkaisupäivämäärät
|  Yhdysvallat  Kanada |  Yhdysvallat  Kanada |  Australia |  Australia |  Suomi |  Suomi |
| 8. joulukuuta 2009 | 8. joulukuuta 2009 | 21. lokakuuta 2009 | 21. lokakuuta 2009 | 26. lokakuuta 2009 | 26. lokakuuta 2009 |
Luettelo kansallispäivistä
Aiheesta muualla

Kansallispäivät sähköiseen kalenteriin
Luke Gazdic

| Luke Gazdic |
| --- | --- |

Henkilötiedot
Syntynyt: 25. heinäkuuta 1989 (ikä 35) Toronto, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  95 kg
Seura
Seura:  New Jersey Devils / Albany Devils
Sarja:  NHL / AHL
Pelinumero:  20
Pelaajaura
Pääsarjaura:  2009–
Aik. seurat:  Texas Stars (AHL),   Idaho Steelheads (ECHL)   Edmonton Oilers (NHL)   Oklahoma City Barons (AHL)   Bakersfield Condors (AHL)
NHL-varaus:  172. varaus, 2007 Dallas Stars
Luke Gazdic (s. 25. heinäkuuta 1989 Toronto, Ontario) on kanadalainen jääkiekkoilija, pelipaikaltaan vasen laitahyökkääjä. Hän teki kesällä 2016 vuoden sopimuksen NHL-seura New Jersey Devilsin kanssa. Aiemmin urallaan hän on edustanut muun muassa Edmonton Oilersia.
Kroatialaiset sukujuuret omaava Gazdic on Dallas Starsin kuudennen kierroksen NHL-varaus vuoden 2007 varaustilaisuudesta. Ennen ammattilaisuraansa hän pelasi juniorikiekkoa OHL-junioriliigan Erie Ottersissa.
Gazdic teki uransa ensimmäisen NHL-maalin ensimmäisellä laukauksellaan. Kyseessä oli myös hänen NHL-debyyttinsä ensimmäinen vaihto. Maalinteon sijaan hänet tunnetaan kuitenkin paremmin fyysisenä pelaajana.
Gazdic edusti Oilersin organisaatiossa kolmen kauden ajan. NHL:ssä hän pelasi 136 ottelua ja teki niissä 8 pistettä ja sai 194 jäähyminuuttia. Viimeisellä Oilers-kaudellaan Gazdicille merkittiin 29 NHL- ja 11 AHL-ottelua. New Jersey Devils teki kesällä 2016 Gazdicin kanssa vuoden sopimuksen.
Luottokelpoisuus

Luottokelpoisuus tarkoittaa luonnollisen henkilön, yhteisön tai yhtiön kykyä suoriutua taloudellisista velvoitteistaan. Luottokelpoisuuden taloudellistenvelvoitteitteinen määritelmä tarkoittaa entiteentin kykyä maksaa kyseisen entiteetin velka tai muutoin jatkaa toimintaansa ilman ulkopuolisten osapuolien vaateita.
Luottokelpoisuusluokitus on luottokelpoisuuden arviointiin erikoistuneen laitoksen tekemä arvio yhtiön velanmaksukyvystä.
Luottolimiitti

Luottolimiitti on pankin tai rahoitusyhtiön tarjoama rahoitussopimus, jossa yritys saa nostaa luottoa sovittuun enimmäismäärään asti. Luottolimiitti voi olla myös niin kutsuttu valmiusluottolimiitti (engl. revolving line of credit tai revolving credit facility), jossa yritys saa käyttää luottoa nostaen ja takaisinmaksaen sitä joustavasti. Luottolimiittisopimuksella on yleensä päättymispäivä, esimerkiksi Oriolan luottolimiitti päättyy viisi vuotta sopimuksen solmimisesta. Luottolimiitteihin liittyy kovenantteja, jotka voivat esimerkiksi liittyä nettovelan ja käyttökatteen suhteeseen sekä nettovelkaantumisasteeseen.
Louis Antoine Léon de Saint-Just

Louis de Saint-Just, Pierre-Paul Prud’honin maalaus vuodelta 1793.
Louis Antoine Léon de Saint-Just (25. elokuuta 1767 Decize – 28. heinäkuuta 1794 Pariisi) oli ranskalainen vallankumouksellinen, poliitikko ja runoilija. Hän oli Ranskan suuren vallankumouksen aikana yksi jakobiinien ja vuoripuolueen vaikutusvaltaisimmista johtajista ja ideologeista, joka kannatti radikaaleja yhteiskunnallisia uudistuksia ja vallankumouksellista terroria. Niin sanottuna terrorin aikana vuosina 1793–1794 Saint-Just oli Ranskaa hallinneessa yhteishyvän valiokunnassa Maximilien Robespierren tärkein tukija. Saint-Just oli ajamassa niin girondistien, hébertistien kuin dantonistienkin kukistamista ja tuhoamista. Lopulta hänet syrjäytettiin ja teloitettiin yhdessä Robespierren kanssa.
Elämä > Varhaiset vaiheet

Saint-Justin isä oli kapteeni Ranskan ratsuväessä ja äiti varakkaan notaarin tytär. Perhe asui vuodesta 1776 hänen isänsä perintötilalla Picardien Blérancourtissa, tosin isä kuoli jo seuraavana vuonna. Saint-Just kävi oratoriaanien koulua Soissonsissa ja palasi sitten Blérancourtiin. Kun hänen rakastettunsa joutui solmimaan järjestetyn avioliiton toisen miehen kanssa, hän karkasi syksyllä 1786 pettyneenä Pariisiin pihistäen mukaansa perheensä perintöhopeat. Äiti järjesti hänet pian kuninkaallisella lettre de cachet -käskykirjeellä suljetuksi nuorison ojennuslaitokseen (maison de correction), josta hän vapautui puolen vuoden jälkeen huhtikuussa 1787. Sen jälkeen hän työskenteli yleisen syyttäjän apulaisena Soissonsissa ja suoritti lainopillisen tutkinnon Reimsin yliopistossa huhtikuussa 1788.
Aivan vallankumouksen kynnyksellä keväällä 1789 Saint-Just julkaisi anonyymisti laitosaikanaan kirjoittamansa 20 runoa sisältäneen satiirisen runoelman Organt, joka yhdisti poliittiset vertauskuvat häpeämättömiin eroottisiin aiheisiin. Teos ei herättänyt laajempaa huomiota, mutta viranomaisten takavarikoitua sen kesäkuussa 1789 hän päätti varmuuden vuoksi siirtyä uudelleen Pariisiin. Siellä hän todisti muun muassa Bastiljin valtausta, mutta ei itse vaikuttanut tapahtumien kulkuun. Tässä vaiheessa hän oli kansanjoukkojen katuväkivallan vastustaja, vaikka kannattikin vallankumousta. Saint-Just palasi jo heinäkuun 1789 lopussa Blérancourtiin, jossa hänestä tuli vastikään perustetun kansalliskaartin paikallisosaston upseeri. Hän osallistui komentamansa joukko-osaston kanssa heinäkuun 1790 Fête de la Fédération -juhlaan Pariisissa.
Jälkimaine

Saint-Justin myöhempi maine on ollut ristiriitainen. Jo elinaikanaan häntä pidettiin sekä mallivallankumouksellisena että hirviömäisenä julmurina. Osa myöhemmistä arvioista on korostanut hänen nuhteetonta omistautumistaan tasavallan ja demokratian asialle. Saint-Justin aatemaailmaa valottanut Fragments sur les institutions républicaines julkaistiin vuonna 1800. Nykyaikana Saint-Justin poliittiseen filosofiaan on perehtynyt muun muassa Miguel Abensour.
Aiheesta muualla

Kuvia tai muita tiedostoja aiheesta Louis Antoine Léon de Saint-Just Wikimedia Commonsissa
Antoine, Louis, Léon de Saint-Just (ranskaksi) Ranskan kansalliskokous
Saint-Just (vas.), Robespierre ja Couthon.
Lolo Jones

| Lolo Jones |
| --- | --- |
 Lolo Jones vuonna 2008
Henkilötiedot
Koko nimi:  Lori Susan Jones
Syntynyt: 5. elokuuta 1982 (ikä 42) Des Moines, Iowa
Kansalaisuus:   Yhdysvallat
Yleisurheilija
Pituus:  175 cm
Paino:  59 kg
Laji:  pikajuoksu, aitajuoksu, rattikelkkailu
Ennätykset:  100 m: 11,24 (2006) 200 m: 23,76 (2004) 100 m aj: 12,43 (2008)  400 m aj: 59,95 (2000)
Aiheesta muualla
lolojonesusa.com
Timanttiliiga
| Mitalit> Maa:   Yhdysvallat.Naisten yleisurheilu.Sisäratojen MM-kilpailut  | Mitalit> Maa:   Yhdysvallat.Naisten yleisurheilu.Sisäratojen MM-kilpailut  | Mitalit> Maa:   Yhdysvallat.Naisten yleisurheilu.Sisäratojen MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Valencia 2008 | 60  m aitajuoksu |  |
|  Kultaa | Doha 2010 | 60  m aitajuoksu |  |
Naisten rattikelkkailu
| Rattikelkkailun MM-kilpailut  | Rattikelkkailun MM-kilpailut  | Rattikelkkailun MM-kilpailut  |  |
|  Kultaa | St. Moritz 2013 | sekajoukkuekilpailu |  |
|  Kultaa | Alternberg 2021 | naisten parikilpailu |  |
Lolo Jones (syntymänimeltään Lori Jones, s. 5. elokuuta 1982 Des Moines, Iowa) on yhdysvaltalainen yleisurheilija ja rattikelkkailija. Yleisurheilussa hänen päämatkansa on 100 metrin aitajuoksu.
Ura > Yleisurheilu

Jones voitti vuonna 2003 sisäratojen NCAA-mestaruuden 60 metrin aidoissa. Kolme vuotta myöhemmin hän sijoittui IAAF:n yleisurheilufinaalissa viidenneksi 100 metrin juoksussa ajalla 11,24 ja kuudenneksi 100 metrin aidoissa ajalla 12,76. Vuonna 2007 hän voitti Yhdysvaltain sisäratojen mestaruuden 60 metrin aitajuoksussa. Osakan MM-kisoissa 2007 hän juoksi 100 metrin aidoissa kuudenneksi ajalla 12,62. Vuonna 2008 Jones voitti jälleen kotimaansa sisäratojen mestaruuden 60 metrin aidoissa. Hän voitti samassa lajissa myös MM-kultaa Valencian sisäratojen MM-kisoissa ajalla 7,80.
Kesällä 2008 Jones voitti Yhdysvaltain olympiakarsinnan 100 metrin aitajuoksussa. Pekingin olympialaisissa hän oli lajin voittajasuosikki, mutta hän kompuroi olympiafinaalissa 9. aidalla johtoasemasta ja jäi lopulta seitsemänneksi. Kultamitalin vei joukkuekaveri Dawn Harper. Kauden päätteeksi Jones voitti IAAF:n yleisurheilufinaalin.
Jones voitti kolmannen kerran peräkkäin Yhdysvaltain hallimestaruuden 60 metrin aitajuoksussa vuonna 2009. Seuraavana talvena hän voitti lajin maailmanmestaruuden Dohassa kisaennätyksellä 7,72. Kesällä 2010 hän voitti 100 metrin aitajuoksun Yhdysvaltojen-mestaruuden ja sijoittui maanosien cupissa toiseksi. Lontoon olympialaisissa 2012 hän oli neljäs ajalla 12,58.